CELEX: 62013TB0505
Language: el
Date: 2014-01-08 00:00:00
Title: Υπόθεση T-505/13 R: Διάταξη του Προέδρου του Γενικού Δικαστηρίου της 8ης Ιανουαρίου 2014 — Stichting Sona και Nao κατά Επιτροπής (Ασφαλιστικά μέτρα — Καθεστώς συνδέσεως των υπερποντίων χωρών και εδαφών — Δέκατο Ευρωπαϊκό Ταμείο Ανάπτυξης — Κανόνες εφαρμογής — Ολλανδικές Αντίλλες — Αίτηση αναστολής εκτελέσεως — Αίτηση προσωρινών μέτρων — Παραδεκτό)

15.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/34
            
         Διάταξη του Προέδρου του Γενικού Δικαστηρίου της 8ης Ιανουαρίου 2014 — Stichting Sona και Nao κατά Επιτροπής
   (Υπόθεση T-505/13 R)
   (Ασφαλιστικά μέτρα - Καθεστώς συνδέσεως των υπερποντίων χωρών και εδαφών - Δέκατο Ευρωπαϊκό Ταμείο Ανάπτυξης - Κανόνες εφαρμογής - Ολλανδικές Αντίλλες - Αίτηση αναστολής εκτελέσεως - Αίτηση προσωρινών μέτρων - Παραδεκτό)
   2014/C 45/59
   Γλώσσα διαδικασίας: η ολλανδική
   
      Διάδικοι
   
   
      Αιτούσες: Stichting Sona (Κουρασάο, Ολλανδικές Αντίλλες) και Nao NV (Κουρασάο) (εκπρόσωποι: R. Martens, K. Beirnaert και A. Van Vaerenbergh, δικηγόροι)
   
      Καθής: Ευρωπαϊκή Επιτροπή (εκπρόσωποι: M. van Beek, G. Wils και S. Pardo Quintillán)
   
      Αντικείμενο
   
   Αφενός, αίτημα αναστολής εκτελέσεως της αποφάσεως της Επιτροπής να ορίσει τον οργανισμό International Management Group ως εντεταλμένο οργανισμό στο πλαίσιο της έμμεσης συγκεντρωτικής διαχειρίσεως των πόρων για την εκτέλεση του ενιαίου εγγράφου προγραμματισμού για τις Ολλανδικές Αντίλλες βάσει του δέκατου Ευρωπαϊκού Ταμείου Ανάπτυξης και, αφετέρου, αίτημα να διαταχθεί προσωρινώς η Επιτροπή να προβεί με καλή πίστη σε διαπραγματεύσεις με τις αιτούσες προκειμένου να συναφθεί συμφωνία αναθέτουσα στην πρώτη αιτούσα την εκτέλεση όσον αφορά το δέκατο Ευρωπαϊκό Ταμείο Ανάπτυξης σχετικά με τις Ολλανδικές Αντίλλες μέχρι την παράδοση από την Ευρωπαϊκή Υπηρεσία για την Καταπολέμηση της Απάτης της οριστικής εκθέσεώς της μετά την έρευνα ως προς το σχέδιο αποχετευτικού δικτύου του νησιού Bonnaire.
   
      Διατακτικό
   
   Ο Πρόεδρος του Γενικού Δικαστηρίου διατάσσει:
   
               1)
            
            
               Απορρίπτει την αίτηση ασφαλιστικών μέτρων.
            
         
               2)
            
            
               Επιφυλάσσεται ως προς τα δικαστικά έξοδα.